11. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝ. ΥΠΗΡΕΣΙΩΝ Αριθ. 21/16/3581 της 11/23 Σεπτ. 1975 (ΦΕΚ Β΄ 1042) Περί αυξήσεως των υπό των παρ. 2 και 3 του άρθρ. 11 του Ν.Δ. 4277/62 προβλεπομένων εισφορών. Έχοντες υπ΄ όψει: 1)Τας διατάξεις της παρ. 4 του άρθρ. 11 του Ν.Δ. 4277/62 «περί συνταξιοδοτήσεως των ιατρών του ΙΚΑ και ετέρων τινών κατηγοριών εργαζομένων». 2)Γνώμην του Διοικητικού Συμβουλίου του Ιδρύματος Κοινωνικών Ασφαλίσεων, διατυπωθείσαν κατά την υπ΄ αριθ. 25/27.6.75 συνεδρίασιν αυτού και υποβληθείσαν ημίν δια της υπ΄ αριθ. 154800/2.7.75 αναφοράς του Ιδρύματος τούτου. 3)Γνώμην του Συμβουλίου Κοινωνικής Ασφαλίσεως, διατυπωθείσαν κατά την υπ΄ αριθ. 10 συνεδρίασιν αυτού της 11.7.75 και 4)Την από 14.6.75 Αναλογιστικήν μελέτην, αποφασίζομεν: Αι προβλεπόμεναι υπό των διατάξεων των παρ. 2 και 3 του άρθρ. 11 του Ν.Δ. 4277/62 (ανωτ. αριθ. 3) υπέρ του ΙΚΑ εισφοραί, δια την κατ΄ εφαρμογήν των διατάξεων τούτου συνταξιοδότησιν του τακτικού προσωπικού των Ν.Π.Δ.Δ., εφ΄ ων εφαρμόζονται αύται, αυξάνονται ως ακολούθως: α.Από 1ης Ιαν. 1976 εις 16% και 8% αντιστοίχως. β.Από 1ης Ιαν. 1977 εις 19% και 9% αντιστοίχως. γ.Από 1ης Ιαν. 1978 εις 22% και 10% αντιστοίχως. Η παρούσα δημοσιευθήτω εις την Εφημερίδα της Κυβερνήσεως. 